( 78 ) 
avec le coche, le palais et les cérimonies des espousailles, le 
tout si bien faict qu’il donnoit grand estonnement aux regar- 
dans. 
J’avois oblié de dire que, fini le combat des amazones contre 
les saulvages, l’on publia les joustes quilz se feront deans xim 
jours sur le marcher de la ville. 
Voilà, Monseigneur, tout le succès qu’il m’a semblé à Sa 
Seigneurie Illustrissime escripre, afin qu’estant de loysir, le se 
faisant lire, elle congnoisse et entende comme les choses sont 
passées, la suppliant bien humblement de prendre le tout de 
bonne part. Et ce pendant, luy ayant baisé avec toute humi¬ 
lité les mains, je prieray le Créateur qu’il luy doint en santé 
très bonne et longue vie, en toute prospérité. 
De Bruxelles, ce xix e de novembre 1565. 
De Sadicte Seigneurie Illustrissime 
très humble et très obéissant serviteur, 
Pierre Bordey. 
XI. — Propos tenus par Pierre Bordey , durant la seconde 
navigation de l’ambassade , à l’effet de réfuter les calomnies 
semées contre le cardinal de Granvelle par les ennemis de 
cet homme d’Etat. 
Pierre Bordey aü cardinal de Granvelle. 
(!ïibliolhèque de Besançon. — Mémoires de Granvelle, t. XXI, fol. 90-91.) 
Bruxelles, 19 novembre 1565. 
Monseigneur, par le discours que j’envoye à Sa Seigneurie 
Illustrissime tant-de l’allée que du retour de nostre voyage de 
Portugal, elle pourra congnoistre, sur la fin d’icelluy, le temps 
et le jour qu’avons faict nostre entrée en ceste ville de Bruxelles, 
